Karolus Dei gracia Francorum Rex, universis presentes licteras inspecturis, salutem. Notum facimus quod lite mota in nostra parlamenti curia in casu novitatis et saisine inter dilectos nostros decanum et capitulum Ecclesie Senonensis conquerentes ex una parte, et dilectum (F° 42) et fidelem consiliarium nostrum Archiepiscopum Senon. opponentem ex altera, super eo quod dicebant dicti conquerentes quod, licet ipsi ad causam dicte Ecclesie et beneficiatorum seu officiariorum eiusdem fuissent et essent per se et dictos beneficiatos et officiarios et eorum predecessores in possessione et saisina levandi et percipiendi, singulis annis, super temporalitate archiepiscopatus Senon. ac profectibus et emolumentis eiusdem, per manus archiepiscopi predicti seu eius gentium aut officiariorum, ad causam officii claustrarie dicte Ecclesie: Pro anniversario deffuncti primi Gillonis Cornuti, quondam Senonensis Archiepiscopi, in mense Januarii, sexdecim libras; Pro anniversario deffuncti Theobaldi de Lisiaco, in mense marcii: IIIIor libras; Pro anniversario deffuncti Stephani Bequardi, quondam Senonensis Archiepiscopi, in mense aprilis: quadraginta libras; Pro anniversario felicis recordacionis Martini pape, in mense aprilis: quatuor libras; Pro anniversario deffuncti Guillermi de Grandiputeo, in mense maii: sexaginta solidos; Pro quadam vinea dicta de Baya dicte temporalitati applicata, que fuerat deffuncti Gauffridi, canonici Senonensis, in mense junii: vigenti quinque solidos; Pro anniversario deffuncti Henrici Cornuti, Senonensis archiepiscopi, in mense octobris: decem libras; Pro anniversario deffuncti Guillermi de Barris, militis, in mense Novembris: viginti sex solidos et octo denarios parisienses; Ad causam thesaurarie dicte Ecclesie ad quatuor terminos anni: duodecim libras duodecim solidos parisienses; videlicet: in festo Pasche, quadraginta solidos; in festo Nativitatis beati Joannis Baptiste: quadraginta solidos; in festo beati Remigii: triginta duos solidos, et in festo Nativitatis Domini: septem libras parisienses. (F° 42, v°) Ad causam sacristerie dicte Ecclesie: sex libras parisienses in quatuor terminis anni, videlicet in festo Pasche: triginta unum solidos; in festo Nativitatis beati Joannis Baptiste: viginti septem solidos et octo denarios; in festo beati Remigii: triginta duos solidos; in Nativitate Domini: viginti octo solidos, quatuor denarios parisienses. Ad causam quatuor matriculariorum ac officii matricularie dicte Ecclesie: quadraginta septem libras sex solidos et octo denarios turonenses, quatuor terminis anni, videlicet: in festo beati Johannis Baptiste pro vadiis: septem libras quinque solidos, et pro tribus festis annualibus dicto termino: septem solidos sex denarios. In termino festi sancti Remigii pro vadiis: octo libras decem solidos, et pro robis dicto termino: septem libras decem solidos, ac pro accendendo certo luminari seu herchiis in festo Invencionis sancti Stephani: quinque solidos. In termino Nativitatis Domini pro vadiis: septem libras quator solidos duos denarios. In festo Pasche: octo libras decem solidos, et dicto termino pro robis: septem libras decem solidos, et pro accendendo luminari seu herchiis antedictis in festo sancti Stephani quod est in crastino Nativitatis Domini: quinque solidos turonenses. Ad causam vicariorum dicte Ecclesie, in festo sancti Andree: quadraginta octo libras; in festo Pasche: trigint alibras parisienses. Necnon in possessione et saisina prosequendi in judicio et extra omnes causas, querelas et negocia, dictam Ecclesiam Senonensem ac beneficiatos et officiarios eiusdem tangentia. Quibus possessionibus et saisinis ipsi conquerentes ac prefati beneficiati et officiarii pacifice et per tantum tempus de cuius (F° 43) contrario hominum memoria non extabat, vel saltem per tanti temporis spacium quod sufficiebat ad bonam possessionem et saisinam acquirendam et retinendam, usi fuissent: nichilominus prefatus opponens et eius gentes et officiarii, pro parte dictorum conquerentium sufficienter requisiti de prefatis redditibus, terminis statutis, satisfacere recusaverunt, ipsos conquerentes in dictis suis possessionibus et saisinis, de novo et indebite perturbando; et de hoc dicti conquerentes certam querimoniam in casu novitatis impetraverant, cuius executioni dictus opponens se opposuit. Quare petebant in dictis suis possessionibus et saisinis manu teneri et defendi, ac impedinentum in ipsis possessionibus et saisinis oppositum admoveri, et manum nostram, propter debatum partium in rebus contenciosis appositam, ad eorum utilitatem levari, et dictum conquerentem in eorum dampnis interesse et expensis comdempnari. Dicto opponente in contrarium proponente quod, licet ipse qui de novo ad dictum archiepiscopatum fuerat promotus, de causis, juribus et negociis dicti archiepiscopatus nundum informari potuisset, et quod si aliqui redditus seu prestationes ab ipso seu alio archiepiscopo Senonensi, prefatis conquerentibus aut aliis beneficiatis et officiariis dicte Ecclesie deberentur, illa solum super quibusdam particularibus terris et possessionibus, et non super tota temporalitate dicti archiepiscopatus, percipi consuevissent, et quod dictus opponens per se et suos predecessores fuisset et esset in possessione et saisina tenendi et custodiendi dictam temporalitatem liberam et immunem ab omni onere et prestatione erga dictos conquerentes et alios quoscumque, et maxime ab oneribus et prestationibus modo quo petebant ipsi conquerentes superius declarato. Quibus possessionibus et saisinis prefatus opponens, per se et dictos eius predecessores et eorum gentes et officiarios, usus fuisset pacifice et per tantum tempus de cuius contrario hominum memoria non extabat, vel saltem quod sufficiebat ad bonam possessionem et saisinam acquirendam et retinendam; nichilominus dicti conquerentes, absque eo quod dictum opponentem de modo et causa percipiendi dictos redditus inforciare voluissent, prefatam querimoniam impetraverant, nec alias super quo (F° 43, v°) dicti redditus percipi consueverant declarare voluerant, et ob hoc ipse opponens prefate querimonie et eius exequcioni se opposuerat. Quare petebat dictos conquerentes male conquestos fuisse et se bene opposuisse dici et declarari, et in dictis suis possessionibus et saisinis manuteneri et defendi, ac impedimentum in ipsis appositum admoveri, manumque nostram propter debatum partium in rebus contenciosis appositam, ad eius utilitatem levari, et dictos conquerentes in eius expensis condempnari. Super quibus et pluribus aliis inquesta facta, et salvis reprobationibus contra testes per utramque partem, et contradictionibus licterarum per dictum opponentem, et salvationibus earumdem per ipsos conquerentes, iunctis certis rationibus juris per utramque partem traditis, ad judicandum recepta et visa ac diligenter examinata, reperto quod sine reprobationibus poterat judicari per prefate curie judicium, dictum fuit quod dicti conquerentes in dictis suis possessionibus et saisinis manutenebuntur et conservabuntur. Et per iddem judicium prefata curia impedimentum, in dictis possessionibus et saisinis appositum, admovit et admovet, manumque nostram, propter debatum partium in rebus contenciosis appositam, ad utilitatem ipsorum conquerentium levavit et levat, ipsum opponentem in expensis huius cause condempnando, ipsarumque expensarum taxatione dicte nostre curie reservata. In cuius rei testimonium, presentibus licteris nostrum jussimus apponi sigillum. Datum Parisius, in Parlamento nostro, die secunda Augusti, anno Domini millesimo trecentesimo octogesimo secundo, et regni nostri secundo, sigillatum sigillo nostro in absencia magni ordinato. Per judicium curie, sic signatum: JOUVENCE.